b'\n_START_ARTICLE_\nBig Band Hro\xc5\xa1\xc4\x8di\n_START_PARAGRAPH_\nBig band Hro\xc5\xa1\xc4\x8di je jazzovski orkester iz Marezig._NEWLINE_Big Band Hro\xc5\xa1\xc4\x8di je mlada glasbena zasedba, ki deluje v okviru Mare\xc5\xbeganskega mladinskega dru\xc5\xa1tva. Njeni za\xc4\x8detki segajo v poletje 2003, ko je manj\xc5\xa1a skupina glasbenikov v \xc5\xbeelji po ustvarjanju nekoliko druga\xc4\x8dne glasbe za\xc4\x8dela preigravati razne jazz standarde. Od takrat se je skupina po\xc4\x8dasi \xc5\xa1irila in dosegla \xc5\xa1tevilo pribli\xc5\xbeno dvajsetih \xc4\x8dlanov. Leta 2005 se je big bandu kot mentor \xe2\x80\x93 in zadnje \xc4\x8dase vedno bolj tudi kot dirigent \xe2\x80\x93 pridru\xc5\xbeil Karl Glavina, profesor na glasbeni \xc5\xa1oli Koper. V tem \xc4\x8dasu je kakovost igranja Hro\xc5\xa1\xc4\x8dev precej narasla, pove\xc4\x8dalo se je \xc5\xa1tevilo celove\xc4\x8dernih koncertov in nastopov. Skupina si prizadeva za razvoj big bandovske glasbe pri nas, njihovo vodilo pa je misel, da je\xc2\xa0\xc2\xbb\xc5\xbeivljenje prekratko za slabo glasbo\xc2\xab.\n_START_SECTION_\nMareziJazz\n_START_PARAGRAPH_\n\xc4\x8clani Big banda in mladinskega dru\xc5\xa1tva organizirajo festival big bandov MareziJazz, ki se odvija vsako leto prvi vikend v juliju.'